Úradný vestník L 236 , 23/09/2003 S. 0885 - 0889



8. DOPRAVNÁ POLITIKA 1. 31991 L 0440: Smernica Rady 91/440/EHS z 29. júla 1991 o rozvoji železníc spoločenstva (Ú. v. ES L 237, 24.8.1991, s. 25) v znení naposledy zmenenom a doplnenom predpisom: - 32001 L 0012: smernica Európskeho parlamentu a Rady č. 2001/12/ES z 26.2.2001 (Ú. v. ES L 75, 15.3.2001, s. 1). Do 31. decembra 2006 sa článok 10 ods. 3 smernice Rady 91/440/EHS bude v Poľsku uplatňovať iba za týchto podmienok: - Poľské štátne železničné spoločnosti [najmä Polskie Koleje Państwowe (PKP) CARGO S.A.] sú povinné spolupracovať so železničnými podnikmi s cieľom zabezpečiť nediskriminačným spôsobom medzinárodnú nákladnú železničnú dopravu pre dovoz, vývoz a tranzit cez Poľsko. Práva prístupu ustanovené v článku 10 ods. 1 a 2 smernice sa poskytujú bez obmedzenia, - najmenej 20 % celkovej ročnej kapacity transeurópskej siete nákladnej železničnej dopravy v Poľsku je vyhradených pre iné železničné podniky ako poľské štátne železničné spoločnosti a všetky východzie stanice umožnia časy jazdy porovnateľné s časmi jazdy PKP CARGO S.A. Skutočná kapacita každej železničnej trate je uvedená prevádzkovateľom železničnej dopravnej cesty v podmienkach užívania siete. Uvedených 20 % celkovej ročnej kapacity zahŕňa práva prístupu uvedené v článku 10 ods. 1, 2 a 3 smernice. 2. 31993 R 3118: Nariadenie Rady (EHS) č. 3118/93 z 25. októbra 1993, ktorým sa stanovujú podmienky, za ktorých sú dopravcovia, ktorí nemajú bydlisko/sídlo v určitom členskom štáte, oprávnení vykonávať vnútroštátnu nákladnú cestnú dopravu v tomto štáte (Ú. v. ES L 279, 12.11.1993, s. 1), v znení naposledy zmenenom a doplnenom predpisom: - 32002 R 0484: nariadenie Európskeho parlamentu a Rady (ES) č. 484/2002/ES z 1.3.2002 (Ú. v. ES L 76, 19.3.2002, s. 1). a) Do konca tretieho roka nasledujúceho po dni pristúpenia sú bez ohľadu na ustanovenia článku 1 nariadenia (EHS) č. 3118/93 dopravcovia usadení v Poľsku vylúčení z vykonávania vnútroštátnej nákladnej cestnej dopravy v ostatných členských štátoch a dopravcovia usadení v ostatných členských štátoch sú vylúčení z vykonávania vnútroštátnej nákladnej cestnej dopravy v Poľsku. b) Pred uplynutím tretieho roka nasledujúceho po dni pristúpenia oznámia členské štáty Komisii, či predĺžia toto obdobie o najviac dva roky, alebo budú plne uplatňovať ustanovenia článku 1 nariadenia. Ak nedôjde k takému oznámeniu, uplatní sa článok 1 nariadenia. Iba dopravcovia usadení v tých členských štátoch, v ktorých sa uplatňuje článok 1 nariadenia, sú oprávnení vykonávať vnútroštátnu nákladnú cestnú dopravu v ostatných členských štátoch, v ktorých sa uplatňuje článok 1. c) Členské štáty, v ktorých podľa písmena b) platí článok 1 nariadenia, môžu do konca piateho roka nasledujúceho po dni pristúpenia použiť tento postup: Ak je v členskom štáte uvedenom v predchádzajúcom pododseku následkom alebo za prispenia kabotáže závažne narušený vnútroštátny trh alebo jeho časti, napr. ak je závažný prebytok ponuky nad dopytom, alebo je ohrozená finančná stabilita alebo prežitie značného počtu podnikov cestnej dopravy, informuje o tom tento členský štát Komisiu a ostatné členské štáty a poskytne im všetky dôležité údaje. Na základe tohto oznámenia môže členský štát požiadať Komisiu o celkové alebo čiastočné pozastavenie uplatňovania článku 1 nariadenia s cieľom opätovne nastoliť bežný stav. Komisia preskúma stav na základe údajov poskytnutých dotknutým členským štátom a do jedného mesiaca od doručenia žiadosti rozhodne o prijatí ochranných opatrení. Použije sa postup ustanovený v druhom, treťom a štvrtom pododseku odseku 3, ako aj odseky 4, 5 a 6 článku 7 nariadenia. Členský štát uvedený v prvom pododseku môže v naliehavých a výnimočných prípadoch pozastaviť uplatňovanie článku 1 nariadenia; následne je však povinný oznámiť to zároveň s udaním dôvodov Komisii. d) Pokiaľ sa článok 1 nariadenia neuplatňuje podľa písmen a) a b), sú členské štáty oprávnené regulovať prístup k vykonávaniu vnútroštátnej nákladnej cestnej dopravy výmenou kabotážnych povolení na základe dvojstranných dohôd. To zahŕňa aj možnosť úplnej liberalizácie. e) Uplatňovanie písmen a) až c) nesmie obmedziť prístup k vykonávaniu vnútroštátnej nákladnej cestnej dopravy viac ako predo dňom podpísania zmluvy o pristúpení. 3. 31996 L 0053: Smernica Rady 96/53/ES z 25. júla 1996, ktorou sa stanovujú najväčšie prípustné rozmery niektorých vozidiel vo vnútroštátnej a medzinárodnej cestnej doprave a maximálna povolená hmotnosť v medzinárodnej cestnej doprave (Ú. v. ES L 235, 17.9.1996, s. 59), v znení naposledy zmenenom a doplnenom predpisom: - 32002 L 0007: smernica Európskeho parlamentu a Rady č. 2002/7/ES z 18.2.2002 (Ú. v. ES L 67, 9.3.2002, s. 47). Bez ohľadu na ustanovenia článku 3 ods. 1 smernice 96/53/ES môžu vozidlá, ktoré spĺňajú limitné hodnoty kategórií 3.4 v prílohe I k uvedenej smernici, do 31. decembra 2010 používať nemodernizované časti poľskej cestnej siete, ak spĺňajú poľské limity hmotnosti pripadajúcej na nápravu. Odo dňa pristúpenia nemožno stanoviť žiadne obmedzenia používania hlavných tranzitných trás uvedených v prílohe I smernice Rady 96/53/ES vozidlami, ktoré spĺňajú požiadavky rozhodnutia Európskeho parlamentu a Rady 1692/96/ES z 23. júla 1996 o usmerneniach spoločenstva pre rozvoj transeurópskej dopravnej siete [24]. Poľsko sa bude pri modernizácii hlavnej cestnej siete spravovať časovým harmonogramom uvedeným v prílohe k rozhodnutiu 1692/96/ES. Pri akýchkoľvek investíciách do infraštruktúry, na ktoré sa použijú prostriedky z rozpočtu spoločenstva, sa musí zabezpečiť, aby budované alebo modernizované hlavné cestné komunikácie mali únosnosť 11,5 tony na nápravu. Počas modernizácie bude poľská cestná sieť vrátane siete vymedzenej v prílohe I k rozhodnutiu 1692/96/ES postupne sprístupňovaná pre vozidlá medzinárodnej dopravy, ktoré spĺňajú limitné hodnoty stanovené v smernici. Pokiaľ je to technicky možné, umožní sa počas celého prechodného obdobia používanie nemodernizovaných častí siete ciest druhej triedy na účely nakládky a vykládky. Od 1. januára 2009 vozidlá, ktoré spĺňajú limitné hodnoty smernice, nepodliehajú na hlavných cestných úsekoch uvedených v prílohe I k rozhodnutiu 1692/96/ES žiadnym poplatkom (za prekročenie hmotnosti). Dočasné dodatočné poplatky za používanie nemodernizovaných častí siete vozidlami v medzinárodnej doprave, ktoré spĺňajú limitné hodnoty smernice, sa ukladajú nediskriminačným spôsobom rozdielne najmä pre vozidlá so vzduchovým odpružením a pre vozidlá bez vzduchového odpruženia, pričom vozidlá so vzduchovým odpružením platia nižšie poplatky (najmenej o 25 %). Systém poplatkov musí byť transparentný a platenie týchto poplatkov nesmie predstavovať neprimeranú správnu záťaž alebo zdržanie, ani byť dôvodom na systematickú kontrolu dodržiavania povolenej maximálnej hmotnosti pripadajúcej na nápravu na štátnych hraniciach. Presadzovanie obmedzení hmotnosti pripadajúcej na nápravu musí byť zabezpečené na nediskriminačnom základe a byť účinné aj voči vozidlám registrovaným v Poľsku. Stav k 1. januáru 2004 Cesta č. | Celková dĺžka v km | Zaťaženie na nápravu 115 kN dĺžka v km | Zaťaženie na nápravu 100 kN dĺžka v km | 1 | 539,8 | | 539,8 | 2 (50 — cestný okruh okolo Varšavy) | 653,5 | 166,5 | 487,0 | 3 | 437,7 | 11,4 | 426,3 | 4 a 18 | 699,6 | 344,0 | 355,6 | 6 | 21,6 | 21,0 | 0,6 | 8 | 654,5 | 8,2 | 646,3 | | 3006,7 | 551,1 | 2455,6 | Stav k 1. januáru 2005 Cesta č. | Celková dĺžka v km | Zaťaženie na nápravu 115 kN dĺžka v km | Zaťaženie na nápravu 100 kN dĺžka v km | 1 | 539,8 | 62,2 | 477,6 | 2 (50 — cestný okruh okolo Varšavy) | 653,5 | 201,2 | 452,3 | 3 | 437,7 | 32,4 | 405,3 | 4 a 18 | 699,6 | 425,0 | 274,6 | 6 | 21,6 | 21,6 | | 8 | 654,5 | 37,6 | 616,9 | | 3006,7 | 780,0 | 2226,7 | Stav k 1. januáru 2006 Cesta č. | Celková dĺžka v km | Zaťaženie na nápravu 115 kN dĺžka v km | Zaťaženie na nápravu 100 kN dĺžka v km | 1 | 539,8 | 124,4 | 415,4 | 2 (50 — cestný okruh okolo Varšavy) | 653,5 | 266,0 | 387,5 | 3 | 437,7 | 53,1 | 384,6 | 4 a 18 | 699,6 | 504,4 | 195,2 | 6 | 21,6 | 21,6 | | 8 | 654,5 | 69,3 | 585,2 | | 3006,7 | 1038,8 | 1967,9 | Stav k 1. januáru 2007 Cesta č. | Celková dĺžka v km | Zaťaženie na nápravu 115 kN dĺžka v km | Zaťaženie na nápravu 100 kN dĺžka v km | 1 | 539,8 | 161,0 | 378,8 | 2 (50 — cestný okruh okolo Varšavy) | 653,5 | 302,0 | 351,5 | 3 | 437,7 | 74,3 | 363,4 | 4 a 18 | 699,6 | 621,0 | 78,6 | 6 | 21,6 | 21,6 | — | 8 | 654,5 | 112,0 | 542,5 | | 3006,7 | 1291,9 | 1714,8 | Stav k 1. januáru 2008 Cesta č. | Celková dĺžka v km | Zaťaženie na nápravu 115 kN dĺžka v km | Zaťaženie na nápravu 100 kN dĺžka v km | 1 | 539,8 | 261,2 | 278,6 | 2 (50 — cestný okruh okolo Varšavy) | 653,5 | 401,4 | 252,1 | 3 | 437,7 | 123,5 | 314,2 | 4 a 18 | 699,6 | 669,2 | 30,4 | 6 | 21,6 | 21,6 | | 8 | 654,5 | 173,4 | 481,1 | | 3006,7 | 1650,3 | 1356,4 | Stav k 1. januáru 2009 Cesta č. | Celková dĺžka v km | Zaťaženie na nápravu 115 kN dĺžka v km | Zaťaženie na nápravu 100 kN dĺžka v km | 1 | 539,8 | 377,9 | 161,9 | 2 (50 — cestný okruh okolo Varšavy) | 653,5 | 450,0 | 203,5 | 3 | 437,7 | 177,3 | 260,4 | 4 a 18 | 699,6 | 699,6 | | 6 | 21,6 | 21,6 | | 8 | 654,5 | 249,0 | 405,5 | | 3006,7 | 1975,4 | 1031,3 | Stav k 1. januáru 2010 Cesta č. | Celková dĺžka v km | Zaťaženie na nápravu 115 kN dĺžka v km | Zaťaženie na nápravu 100 kN dĺžka v km | 1 | 539,8 | 448,3 | 91,5 | 2 (50 — cestný okruh okolo Varšavy) | 653,5 | 500,2 | 153,3 | 3 | 437,7 | 226,5 | 211,2 | 4 a 18 | 699,6 | 699,6 | | 6 | 21,6 | 21,6 | | 8 | 654,5 | 320,3 | 334,2 | | 3006,7 | 2216,5 | 790,2 | Stav k 1. januáru 2011 Cesta č. | Celková dĺžka v km | Zaťaženie na nápravu 115 kN dĺžka v km | Zaťaženie na nápravu 100 kN dĺžka v km | 1 | 539,8 | 539,8 | | 2 (50 — cestný okruh okolo Varšavy) | 653,5 | 553,4 | 100,1 | 3 | 437,7 | 287,7 | 150,0 | 4 a 18 | 699,6 | 699,6 | | 6 | 21,6 | 21,6 | | 8 | 654,5 | 400,7 | 253,8 | | 3006,7 | 2502,8 | 503,9 | [24] Ú. v. ES L 228, 9.9.1996, s. 1. --------------------------------------------------